stanford-oval/wikipedia huggingface dataset:
השריר הישר העליון
מבנה

השריר הישר העליון בדומה לשאר השרירים הישרים, מתחיל מטבעת רקמת חיבור הממוקמת בקודקוד המסלול העיני, הנקראת הטבעת הגידית המשותפת (אנ'). השריר חודר למשטח הקדמי העליון של העין. רוחבה של נקודת החדירה הוא כ-11 מ"מ. השריר ממוקם במרחק של כ-8 מ"מ מלימבוס הקרנית (אנ').
השריר הישר העליון קשור לשאר השרירים החוץ-עיניים, במיוחד לשריר הישר המדיאלי ולשריר הישר הצידי. מיקום הכניסה של השריר הישר העליון היא בסביבות 7.5 מ"מ ממיקום הכניסה של השריר המדיאלי, כ-7.1 מ"מ ממיקום הכניסה של השריר הישר הצידי, ובערך כ-7.9 מ"מ מלימבוס הקרנית. בין השריר העליון לצידי קיימת מחיצה בין-שרירית.
מבנה > מקור עצבי

השריר הישר העליון מעוצבב על ידי העצב מניע העיניים.
מבנה > אקסופטלמוס

חלק ניכר מהניקוז הוורידי של במסלול השרירים החוץ-עיניים עובר קרוב לשריר הישר העליון. חסימה לניקוז ורידי זה עלולה לגרום לגודש ורידי בעין, מה שעלול לגרום לאקסופטלמוס (אנ') (בליטה פתולוגית של גלגל העין). התופעה ניתנת לאבחון על ידי סריקת CT.
גלריית תמונות

העין הימנית בחתך סגיטלי
השריר הישר העליון
השרירים החוץ-עיניים ועצבי מסלול העין. דיסקציה עמוקה.
ביאורים

↑  סגיטלי - מישור חציוני בניגוד לפרונטלי (אנכי) והוריזונטלי (אופקי)
↑  דיסקציה עינית היא קרע בקיר של אחד מהעורקים הפוגע בחלק משכבות העין, באופן שמוביל לדליפת דם בין השכבות ולהיפרדותן.
הערות שוליים

↑  Superior rectus muscle, Kenhub (באנגלית)
1 2 3  Apt, L (1980). "An anatomical reevaluation of rectus muscle insertions". Transactions of the American Ophthalmological Society. 78: 365–375. ISSN 0065-9533. PMC 1312149. PMID 7257065.
1 2  Nam, Yong Seok; Park, Yooyeon; Kim, In-Beom; Shin, Sun Young (2019-07-10). "Detailed Anatomy of the Lateral Rectus Muscle-Superior Rectus Muscle Band". Journal of Ophthalmology (באנגלית). 2019: e5374628. doi:10.1155/2019/5374628. ISSN 2090-004X. PMC 6652029. PMID 31360544.
↑  Anderson, B.C.; McLoon, L.K. (2010), Cranial Nerves and Autonomic Innervation in the Orbit (באנגלית), Elsevier, pp. 537–548, doi:10.1016/b978-0-12-374203-2.00285-2, ISBN 978-0-12-374203-2, נבדק ב-2023-02-02
1 2  Hudson, Henry L.; Levin, Lori; Feldon, Steven E. (1991-10-01). "Graves Exophthalmos Unrelated to Extraocular Muscle Enlargement: Superior Rectus Muscle Inflammation May Induce Venous Obstruction". Ophthalmology (באנגלית). 98 (10): 1495–1499. doi:10.1016/S0161-6420(91)32099-2. ISSN 0161-6420. PMID 1961633.
↑  White, James Watson (1933). "Paralysis of the Superior Rectus Muscle". Transactions of the American Ophthalmological Society. 31: 551–584. ISSN 0065-9533. PMC 1315454. PMID 16692992.
| מערכת הראייה האנושית |
| --- | --- | --- |
| העין | רשתית • עדשה • קרנית • קשתית • אישון •  תנועות עיניים |  |
| מסלולים עצביים | עצב הראייה • תצלובת הראייה • גרעין הברך הצדי • קליפת הראייה • התליל העליון (Superior colliculus) • PPRF • FFA • MLF • FEF |  |
| תאים ברשתית | תא קולט אור (קנים, מדוכים) • תא רשתית דו-קוטבי • תא גנגליון • תא אופקי • תא אמקרין |  |
| תפיסה חזותית | ראייה • תפיסת עומק • תפיסת צבע • ראיית לילה • שדה ראייה • אשליה אופטית • הכתם העיוור |  |
| אביזרים | משקפיים • תרשים לבדיקת ראייה‎ • אוטורפרקטומטר • רטינוסקופ |  |
| --- | --- |
בקרת זהויות :  TA98: A15.2.07.010 
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
ויליאם אולד

| --- | --- |

מפגש סופרים באנטוורפן, 1982. ויליאם אולד יושב, שני מימין
 לידה:  6 בנובמבר 1924 ארית', הממלכה המאוחדת 
 פטירה:  11 בספטמבר 2006 (בגיל 81) דולר, הממלכה המאוחדת 
 מדינה:  הממלכה המאוחדת 
 מקום לימודים:  Allan Glen's School 
 שפות היצירה:  אספרנטו, אנגלית 
 יצירות בולטות:  La infana raso 
 פרסים והוקרה:  אספרטנטיסט השנה (1998)  פרס FAME (2000)  Fine Arts Competitions of UEA  חבר כבוד של איגוד האספרנטו העולמי 
 
ויליאם אולד (בסקוטית: William Auld; ‏6 בנובמבר 1924 – 11 בספטמבר 2006) היה משורר סקוטי שכתב בעיקר באספרנטו, הראשון שהיה מועמד לפרס נובל לספרות על יצירות באספרנטו.
יצירת המופת שלו La infana raso תורגמה לאנגלית, לצרפתית, לסקוטית ולגאלית סקוטית. אחדים משיריו תורגמו לעברית על ידי איתמר אבן-זהר ופורסמו בבמות שונות בארץ.
השריר האלכסוני התחתון

| --- | --- |

השריר האלכסוני התחתון (8), מבוסס על תמונה מס' 889 מתוך המהדורה המקוונת של "האנטומיה של גריי".
 שיוך:  extraocular muscle 
 מיקום אנטומי:  גלגל העין
 אספקה עורקית:  עורק אופתלמולוגי 
 עצבוב:  העצב מניע העיניים
 פעולת שריר:  rotation of the head on the neck 
 תיאור ב:  האנטומיה של גריי (מהדורה 20) (1023) 
 מזהים
 לטינית (TA98):  m. obliquus inferior 
 טרמינולוגיה אנטומיקה:  A15.2.07.019 
 TA2 (2019):  2051 
 FMA:  49040 
 
השריר האלכסוני התחתון (באנגלית: Inferior oblique muscle) הוא שריר דק וצר הממוקם ליד השוליים הקדמיים של רצפת מסלול העין, אחד משבעת השרירים החוץ-עיניים (אנ').
מבנה

השריר מחובר ללסת העליונה ולמשטח האחורי התחתון של גלגל העין. השריר מעוצבב על ידי העצב מניע העיניים.
השריר האלכסוני התחתון יוצא ממשטח המסלול של הלסת העליונה ומגיע לשק הדמעות (אנ'). בניגוד לשאר השרירים החוץ-עיניים (השרירים הישרים והאלכסוני העליון), השריר האלכסוני התחתון לא מקושר לטבעת הגידית המשותפת (אנ').
אורכו של השריר בבני אדם, כ-37 מ"מ.
פונקציונליות

הפעולה העיקרית של השריר היא סיבוב גלגל העין.
אספקת דם ולימפה

השריר האלכסוני התחתון מקבל את אספקת הדם שלו על ידי עורק העיניים והעורק התת-אורביטלי. הווריד האורביטלי התחתון מנקז את השריר.
משמעות קלינית

אבחנה של תפקוד לקוי בשריר האלכסוני התחתון מתבצעת לרוב על ידי רופאי ילדים, מה שמאפשר הפניה מוקדמת לרופא עיניים. בשלבים המוקדמים, תיקון העין הדומיננטית על ידי מכשור מסייעת בחלק מהמקרים, לעיתים נדרשת התערבות כירורגית.
גלריית תמונות

דיסקציה עמוקה.
השריר האלכסוני התחתון.
שרירים חוץ עיניים, עצבי מסלול העין, דיסקציה עמוקה.
שריר עין חיצוני. עצבים של אורביטה. דיסקציה עמוקה.
ביאורים

↑  דיסקציה עינית היא קרע בקיר של אחד מהעורקים הפוגע בחלק משכבות העין, באופן שמוביל לדליפת דם בין השכבות ולהיפרדותן.
הערות שוליים

ajeyaseelan, FIG. 889, Collection at Bartleby.com, ‏2022-10-20
↑  ajeyaseelan, FIG. 889, Collection at Bartleby.com, ‏2022-10-20
↑  Riordan-Eva, P (2011). Vaughan & Asbury's General Ophthalmology (18th ed.). New York: McGraw-Hill Medical. ISBN 978-0071634205.
1 2 3 4  Neha Gupta, Bhupendra C. Patel, Anatomy, Head and Neck: Eye Inferior Oblique Muscles, Treasure Island (FL): StatPearls Publishing, 2024
| מערכת הראייה האנושית |
| --- | --- | --- |
| העין | רשתית • עדשה • קרנית • קשתית • אישון •  תנועות עיניים |  |
| מסלולים עצביים | עצב הראייה • תצלובת הראייה • גרעין הברך הצדי • קליפת הראייה • התליל העליון (Superior colliculus) • PPRF • FFA • MLF • FEF |  |
| תאים ברשתית | תא קולט אור (קנים, מדוכים) • תא רשתית דו-קוטבי • תא גנגליון • תא אופקי • תא אמקרין |  |
| תפיסה חזותית | ראייה • תפיסת עומק • תפיסת צבע • ראיית לילה • שדה ראייה • אשליה אופטית • הכתם העיוור |  |
| אביזרים | משקפיים • תרשים לבדיקת ראייה‎ • אוטורפרקטומטר • רטינוסקופ |  |
| --- | --- |
בקרת זהויות :  TA98: A15.2.07.019 
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
התחנה הישנה (שיר)

| --- | --- |

 סינגל
 שפה:  עברית 
 
התחנה הישנה הוא שיר עברי משנת 1994 שכתב והלחין קובי אוז וביצעה להקת טיפקס.
רקע

השיר נכלל באלבומה השלישי של הלהקה, "החיים שלך בלאפה". בשיר מתייחס הדובר באופן נוסטלגי לתחנה המרכזית הישנה בתל אביב.
על השיר אמר אוז: "אומרים שהשיר הזה נבואי כי הוא אומר שהתחנה היא מדינה אחרת ויש שאומרים שזה מה שהיא הפכה להיות".
במצעד הפזמונים העברי השנתי של רשת ג' לשנת תשנ"ה (1995) דורג השיר במקום ה-35.
תוכן השיר

השיר מתאר את האווירה שהייתה בתחנה המרכזית הישנה בתל אביב, כפי שנחוותה על ידי אוז. בין היתר מוזכרים בה קולנוע מרכז בסלומון פינת נווה שאנן אשר הקרין סרטים פורנוגרפיים, את דוכני הנעלים של רחוב נווה שאנן, את השירותים הציבוריים המלוכלכים, את הרוכלים הרבים בתחנה, את דוכני הפלאפל ואת חנויות הקסטות שזוהו עימה. הוא מתאר אותה כמציאות ששונה משאר העיר תל אביב.
וידאו קליפ

הודיאו קליפ לשיר בוים על ידי עמנואל הלפרין וקובי אוז. הוא כולל צילומים בשחור-לבן של חברי הלהקה בסביבת התחנה שננטשה קודם לכן, בשילוב עם קטעי ארכיון בהם מצולמת התחנה בתקופת פעילותה.
מיקומי שיא

|   ‏‏‏  מצעדים ודירוגים (2023)> מדינה |   ‏‏‏  מצעדים ודירוגים (2023)> מצעד |   ‏‏‏  מצעדים ודירוגים (2023)> מיקום שיא |   ‏‏‏  מצעדים ודירוגים (2023)>  |
| --- | --- | --- | --- |
|  ישראל | מדיה פורסט ישראל | 5 |  |
|   ‏‏‏  מצעדי סוף שנה (התשפ"ד)> מדינה |   ‏‏‏  מצעדי סוף שנה (התשפ"ד)> מצעד |   ‏‏‏  מצעדי סוף שנה (התשפ"ד)> מיקום שיא |   ‏‏‏  מצעדי סוף שנה (התשפ"ד)>  |
| --- | --- | --- | --- |
|  ישראל | מדיה פורסט ישראל | 43 |  |
השיר בספרי תווים

רמי יוסיפוב, טיפקס: ספר תווים: 1988-1998, עמ' 47, הוצאת עננה, 1999. (הספר בקטלוג ULI)
הערות שוליים

↑  קובי אוז, סולן "טיפקס": "אנחנו כמו הילדים של 'כוורת' ו'שפתיים' ביחד", באתר מעריב, 25 באוגוסט 2016
↑  יואב קוטנר, אוז לתמורה, באתר ישראל היום, 20 ביוני 2014
↑  המצעד השבועי של מדיה פורסט, באתר web.archive.org, ‏2023-10-22
וידאו אינטראקטיבי

וידאו אינטראקטיבי הוא מונח המתייחס לטכניקות המשלבות וידאו עם תכונות אינטראקטיביות, באופן שמאפשר לצופה להשפיע על מהלך הווידאו.
כחלק ממגמת הצמיחה של עולם הווידאו ברשת האינטרנט, עלו רעיונות רבים בניסיון לשפר את חוויית הצפייה בתכנים שיווקיים המוצגים לגולשים ברשת, או לחלופין, לשדרג להם את חוויית הצפייה בקליפים מוזיקליים של האמנים השונים. אחד הרעיונות הוא רעיון ה"קליפ האינטראקטיבי", שבבסיסו העצמת חוויית המשתמש באמצעות מתן אפשרות לשליטה במתרחש בקליפ, על ידי הצופה, לפי רצונותיו, וכך מושגת אינטראקציה בין הצופה לווידאו הנצפה. מספר חברות סטארט אפ מימשו את הרעיון, ובהתבסס על טכנולוגיית HTML5 המיושמת כיום באתרי האינטרנט ומאפשרת הצגת וידאו ללא שימוש בפלאש, יצרו את הקליפים האינטראקטיביים.
כיום ניתן למצוא ברשת דוגמאות רבות לקליפים אינטראקטיביים שנעשו על ידי חברות שונות. בישראל נודע הקליפ של חברת Interlude לזמר והיוצר יוני בלוך, עבור השיר "Like a Rolling Stone" של בוב דילן. בקליפ ניתן להחליט מה יהיה התוכן הנצפה בקליפ בזמן שהשיר מתנגן, וכך לנוע בין סגנונות שונים לפי רצונותיו של הצופה. כמו כן קיים קליפ באורך 24 שעות, המאפשר גם הוא ניווט בין תסריטים שונים לעלילה הניתנים לבחירה על ידי הצופה.
וידאו אינטראקטיבי בלמידה

השימוש בווידאו אינטראקטיבי בלמידה, עושה שימוש דומה לנעשה ב"קליפ האינטראקטיבי" ומוסיף עליו רובד נוסף של מאפייני למידה יחידנית כגון: התאמה לקצב הלומד, משוב ועוד.
ברשת ישנם פתרונות רבים המאפשרים לייצר פעילויות וידאו אינטראקטיביות לצורכי למידה, אשר נחלקים לשני סוגים עיקריים:
וידאו אינטראקטיבי ליניארי:
פעילות המורכבות מרצועת וידאו אחת עליה שזורות אינטראקציות מסוגים שונים (לדוגמה, שאלת חד ברירה, שאלת התאמה וכיוצא בזה) שההתקדמות ברצועת הווידאו תלויה או לא תלויה בהפעלת הלומד באינטראקציה (מענה לשאלה, סימון על גבי תמונה וכיוצא בזה).
וידאו אינטראקטיבי מסתעף:
פעילויות המורכבות ממספר רצועות וידאו שונות, שהניווט ביניהן נעשה על ידי אינטראקציה מסוג שאלה המופיעה בתום הרצועה והמשוב הוא מעבר לרצועת וידאו הבאה.
היתרון המשמעותי של פעילויות מסוג זו בלמידה, היא השליטה בסיטואציה אותנטית[דרושה הבהרה] המשתקפת בווידאו והתוצאה המיידית (המשוב).
הערות שוליים

↑   נטע אלכסנדר, איך הפך יוני בלוך את האבן המתגלגלת של דילן ללהיט רשת, באתר הארץ, 25 בנובמבר 2013
ויד'וי

| --- | --- |

בול דואר מ-1999 המציג את הנוף לאי
 נתונים גאוגרפיים
 מיקום:  האוקיינוס האטלנטי 
 קואורדינטות:  62°20′00″N 6°31′00″W﻿ / ﻿62.333333333333°N 6.5166666666667°W﻿ / 62.333333333333; -6.5166666666667
 שטח:  41 קמ"ר
 גובה מרבי:  841 מטר
 נתונים מדיניים
 מדינה:  איי פארו איי פארו
 אוכלוסייה:  597 (2013)
 אזור זמן:  UTC+0
  (למפת איי פארו מוגדלת) טורסהאבן קלאקסוויק סאנדורויד'וי(למפת איי פארו רגילה) טורסהאבן קלאקסוויק סאנדורויד'וי 
 
ויד'וי (בפארואזית: Viðoy, בדנית: Viderø) הוא האי הצפוני ביותר באיי פארו. האי ממוקם מזרחית לבוראוי ומחובר אליו באמצעות גשר.
משמעות שם האי בפארואזית "אי העץ" בעקבות שברי העצים שנסחפים לחופיו מהאוקיינוס האטלנטי.
גאוגרפיה

באי חמישה הרים: טאלובורד (557 מטרים), אני (651 מטרים), מיירנאפיול (687 מטרים), מאלינספיול (751 מטרים) ווילינגאדאלספיול (844 מטרים).
מצוק אניברג, בחופו הצפוני של האי, הוא המצוק הימי הגבוה ביותר באירופה - גובהו 750 מטרים.
גאוגרפיה > יישובים

באי שני יישובים - קוואנאסונד (Hvannasund) בדרום מזרח האי ווייד'ריד'וי (Viðareiði) בצפון מזרח האי.
העלייה

ערך זה עוסק באלבום. אם התכוונתם לשוק, ראו .
העלייה הוא אלבום הבכורה של הראפר הישראלי וייב איש. האלבום יצא לאור ב-4 במרץ 2020, על ידי חברת התקליטים שיגולה רקורדס.
רקע והפקה

האלבום הוא אלבומו הראשון של וייב איש לאחר פירוק הצמד "תלא מובב", בו היה חבר יחד עם קיד קופר ויחד הוציאו את האלבום היחיד שלהם הנושא את שמו של ההרכב. המפיק המרכזי של האלבום הוא די ג'יי מש, ממקימי הלייבל שיגולה רקורדס, שהפיק את כל השירים באלבום, למעט "מה עשית" ו"ג'ולי" שהפיק מיכאל כהן, "בלעדייך" שהפיק הפנר ו"לפעמים" הפיק צוקוש. מקורו של שם האלבום הוא רחוב "העלייה" בדרום תל אביב, שם גדל וייב איש.
הצלחה

האלבום זכה להצלחה במצעדי אפל מיוזיק, תוך שהגיע בשיאו למקום ה-17. ב-19 באפריל יצא הסינגל המוביל מהאלבום, "ג'ולי", שנכנס לפלייליסט של גלגלצ.
רשימת רצועות

| מס' | שם | משך |
| --- | --- | --- |
| 1. | אניס  | 2:25 |
| 2. | מקס  | 2:23 |
| 3. | כמה (בהשתתפות עדן דרסו)   | 2:55 |
| 4. | מה עשית (בהשתתפות כהן)   | 2:36 |
| 5. | כל היום (בהשתתפות מיכאל סוויסה וישי סוויסה)   | 3:12 |
| 6. | בלעדייך  | 3:33 |
| 7. | ג'ולי  | 2:54 |
| 8. | דלה (בהשתתפות טדי נגוסה)   | 2:34 |
| 9. | לפעמים (בהשתתפות עוזאל ועידן רז)   | 3:32 |
| 10. | פעם אחת (בהשתתפות יסמין מועלם)   | 3:21 |
| 11. | קפוצ'ון  | 2:20 |
| משך כולל: | משך כולל: | 31:50 |
הערות שוליים

↑  די ג'יי מש, מיכאל כהן, צוקוש, הפנר
↑  העלייה by וייב איש (באנגלית בריטית), נבדק ב-2021-02-26
↑   בן שלו, מתי בפעם האחרונה ראיתם ראפר שמצייר תמונה ישראלית כל כך קשה ונוגעת?, באתר הארץ, 25 באפריל 2020
↑  מאת מתן שרון, זה סוג של עסק משפחתי, כל עוד שם המשפחה הוא היפ הופ, באתר טיים אאוט, ‏2021-02-03
↑  ג'יגה ג'וס – 1.7.20 – ספיישל ווייב איש! | הרדיו הבינתחומי, באתר 1062fm.co.il
↑  Israel Apple Music Top 100 Albums, www.top-charts.com (באנגלית)
↑  מתן שרון, חיפשנו OCB חום - מצאנו ראפר מטורף, באתר ynet, 17 ביוני 2020
השנים היפות של גבריאל

השנים היפות של גבריאל הוא אלבומו השני של גבריאל בלחסן. האלבום יצא בשנת 2002 בחברת התקליטים העצמאית שלומציון, כתקליטור צרוב שהופץ במספר זעום של עותקים. בשנת 2005 הוציאה התו השמיני את האלבום מחדש, בעטיפה מעט שונה. באלבום ניגן בלחסן בגיטרה, בבס, בקלידים ובתופים.
רשימת השירים

כל השירים נכתבו והולחנו על ידי גבריאל בלחסן.
דוד אלי
מוריס הקטן והמכוער
סניקרס
ספוג
האסיאתית הקטנה
מנו בשער
כדורי הרגעה בדבש
אמנים משתתפים

גבריאל בלחסן – שירה, גיטרות, תופים, בס ומנורה
גיל פדידה – כינורות
אביב גדג' – קלידים, גרמושקה ותכנותים
מנו בלחסן – עוד
גלי ברעם – תופים בשיר 2
השבעה (מאגיה)

השבּעה מאגית היא פעולה שמאמינים מייחסים לה סגולה מאגית לשינוי המציאות על ידי שליטה בכוחות העל-טבעיים. העוסקים בכך היו משביעים שדים ומלאכים. להוצאת דיבוק השתמשו בהשבעת שדים.
האמונה בכוחם נחשבת כיום אמונה טפלה.
ההשבעה ביהדות

לפי יוסף בן מתתיהו שלמה המלך עסק בהשבעת שדים: "ואלהים חנן אותו... הוא גם חיבר פזמונים, בהם מקילים את המחלות, והשאיר אחריו נוסחי השבעות, בהם יכולים בני אדם, שדבקו בהם רוחות רעות, לגרשם בלי שיחזרו.
בפירוש למתי המיוחס לאוריגנס מסופר על השבעות שחיבר שלמה לגירוש שדים: "מקובל להשביע שדים בשבועות שנכתבו על ידי שלמה. אולם אלו אשר משתמשים בשבועות אלו, משתמשים לפעמים בספרים שאינם בנויים היטב".
ההשבעה ביהדות > עמדת ההלכה

יש מהרבנים שטענו כי השבעת שדים היא כישוף שנאסר בתורה.
קיים דיון הלכתי בקרב הפוסקים האם שוכרי משביעי שדים מחויבים לשלם את כל הסכום שהתנו מראש.
קערת השבעה

קערות השבעה היו טכניקה נפוצה למאבק בשדים במאות ה-4 עד ה-8, בין היתר גם בקרב האוכלוסייה היהודית. מטרת הטקסטים הכתובים בתוך קערות ההשבעה, הייתה להגן על בעלי הקערות מפני שדים ומזיקים הגורמים למחלות.
ראו גם

גירוש שדים
הערות שוליים

↑  מהם טקסי גירוש השדים ואיפה הם נהוגים?, באתר eureka.org.il
↑  קדמוניות היהודים, ח, ב:ה, מהדורת שליט, עמ' 272-271
↑  פירוש למתי, 26:63
↑  יצחק בן בנימין טייב, ווי העמודים, סימן פב, באתר אוצר החכמה (צפייה חופשית – מותנית ברישום)
↑  דוד בן שלמה אבי בן זמרא, שו"ת הרדב"ז, שאלה תה, באתר אוצר החכמה
↑  הבית יוסף, בית יוסף, בתוך הטור, באתר אוצר החכמה (צפייה חופשית – מותנית ברישום)
↑  רבי יוסף קארו, שולחן ערוך, באתר אוצר החכמה (צפייה חופשית – מותנית ברישום)
קערת כישוף מעיראק כתובה בארמית בבלית המתוארכת למאה הרביעית עד השביעית לספירה. מוזיאון סולימאניה, כורדיסטן העיראקית.
הרמס 650

הרמס 650 הוא כלי טיס מוטס מרחוק (כטמ"ם) טקטי לשהייה ממושכת המיועד לדרגי האוגדה והגיס לשימוש במשימות תקיפה, סיור ואיסוף מודיעין מתוצרת "חץ הכסף", חברה-בת של אלביט מערכות הישראלית. מבחינת גודלו הוא נמצא בין ההרמס 450 להרמס 900. הכלי נחשף בסלון האווירי בסינגפור בפברואר 2024.
ההרמס 650 הוא כטב"ם מקטגוריית MALE (גובה בינוני, שהייה ממושכת), הוא מסוגל לשהות באוויר 24 שעות וטווח הטיסה שלו הוא 300 ק"מ. מבחינת כושר נשיאה הוא בעל שש נקודות תלייה בכנפיים ואחסון בבטן ונושא מכ"ם אלקטרו-אופטי (EO) בעל יכולת סיגינט. בנוסף, הוא בעל יכולת המראה ונחיתה אוטונומיות ואפשרות הסעה אוטונומית על המסלול.
הערות שוליים

↑  דן ארקין, ‏אלביט מערכות חושפת: כטמ"מ חדש - הרמס 650, באתר "IsraelDefense‏", 23 בפברואר 2024.
| כלי טיס מתוצרת אלביט מערכות |
| --- | --- | --- |
| מיני-כטב"מים | סקיילרק 1 • סקיילרק 2 • סקיילרק 3 • הרמס 45 |  |
| כטב"מים טקטיים | הרמס 90 • הרמס 180 • הרמס 450 |  |
| כטב"מים לשהייה ממושכת | הרמס 900 • הרמס 1500 |  |
| חימוש משוטט | שרקרק • LANIUS |  |
| כטב"מים תוצרת ישראל |
| --- | --- | --- |
| מזל"טים | בירד-איי • I-View • סקיילרק 1 • סקיילרק 2 • סקיילרק 3 • הרמס 45 |  |
| כטב"מים טקטיים | מסטיף • מוסקיטו • סקאוט • RQ-2 פיוניר • האנטר • סרצ'ר • פנתר • הרמס 90 • הרמס 180 • הרמס 450 • הרמס 650 • הרון-T |  |
| כטב"מים ארוכי טווח | הרון 1 • איתן • סופר הרון • הרון 2 • הרמס 900 • הרמס 1500 • יסעורון ירוק |  |
| חימוש משוטט | הארפי • הארופ • ברקן ירוק • שרקרק • LANIUS |  |
ערך זה הוא קצרמרבנושא אמצעי לחימה. אתם מוזמנים לתרום לוויקיפדיה ו.
השנים הסוערות

| --- | --- |
כרזת הסרט
כרזת הסרט
 מבוסס על:  מחזה של פטרישה ג'ונדרי
 בימוי:  הלוט קאוטנר
 הופק בידי:  רוס הנטר
 תסריט:  אדוארד אנהלט
 עריכה:  אלברכט ג'וזף
 שחקנים ראשיים:  סנדרה די ג'ון סקסון תרזה רייט ג'יימס ויטמור
 מוזיקה:  פרנק סקינר
 צילום:  ארנסט לסלו
 מדינה:  ארצות הברית ארצות הברית
 חברת הפקה:  סרטי יוניברסל 
 חברה מפיצה:  אולפני יוניברסל
 הקרנת בכורה:  דצמבר 1958
 משך הקרנה:  86 דקות
 שפת הסרט:  אנגלית
 סוגה:  סרט דרמה 
 דף הסרט ב־IMDb
 
השנים הסוערות (באנגלית: The Restless Years) הוא סרט דרמה אמריקאי בשחור-לבן משנת 1958 בבימויו של הלמוט קאוטנר, עם סנדרה די וג'ון סקסון בתפקידים הראשיים. זה סרטה הראשון של סנדרה די בתפקיד ראשי. היא הופיעה עם סקסון גם בסרטים "בנות ה-17 מבלות" ו"דיוקן בשחור".
התסריט מבוסס על המחזה "Teach Me How To Cry" של פטרישה ג'ודרי (אנ') משנת 1958.
תקציר העלילה

מלינדה גרנט (סנדרה די) היא נערה בת 16 שלומדת בבית ספר תיכון בליברטיוויל. היא גרה עם אמה אליזבת (תרזה רייט) המתפרנסת מתפירה. מגיל צעיר אומרת לה אמה כי האב מת כשהייתה תינוקת אך בעיירה מתלחשים שהיא בת לא חוקית ובכיתה היא מוחרמת. מלכי הכיתה הם הזוג פולי פישר (לואנה פאטן) וברוס מיצ'ל (ג'ודי מקריי). בנשף ריקודים היא יושבת בפינה ואף אחד אינו מזמין אותה לרקוד פרט לוויל הנדרסון (ג'ון סקסון) שהוא תלמיד חדש וגם לא מקובל. לשניהם יש דבר משותף בכך שאינם מקובלים. כאשר הם נוסעים בלילה ברוס וחבריו נוסעים אחריהם ולועגים להם.
המחנכת מיס רובסון (וירדג'יניה גריי) מתעתדת להעלות את המחזה "העיירה שלנו" בכיתה. היא מציעה זאת למלינדה ואמה אך הן מהססות. לבסוף מסכימה מלינדה להיבחן ומועדפת על פולי. מכאן היא מתחילה להיות מקובלת. ברוס מנסה לחזר אחריה ופולי נהיית חברה שלה.
אד הנדרסון (ג'יימס ויטמור) הוא סוכן נדל"ן יליד המקום שעבר מקומות רבים ולא הצליח. כעת חזר לעיירה וזקוק לתמיכה כספית כדי לרכוש נדל"ן. הוא מבקש מידידו אלקס פישר (אלן בקסטר) עזרה ונענה בתשובה פושרת. אלקס הוא אדם אמיד ואביה של פולי ונשוי ללורה (דורותי גרין), אשה אלכוהוליסטית ולא מתפקדת.
ג'יימס מבקש מוויל להתחבר עם "החברים הנכונים" כדי לעזור לו בעסקיו אך וויל מסרב.
אליזבת תופרת למלינדה בגד של שמלת נישואין להצגה. הם עולים לגבעה סמוכה ומלינדה מחליפה את בגדיה ולובשת את השמלה. פולי עוקבת אחריהם ומניחה שהם עוסקים בפעילות אינטימית.
מתקיים בתיכון נשף בנוכחות הורים וגם אליזבת מגיעה עם חששות. פולי מזמינה את מלינדה לחדר סמוך ומאיימת שתפיץ את הידיעה על יחסיה האינטימיים עם וויל אם לא תוותר למענה על תפקידה בהצגה. מתחיל ויכוח קולני. וויל נכנס, תופס את פולי, מנענע אותה חזק ואומר שזה לא נכון. למקום נכנס ברוס ומתחיל מאבק בין שניהם כשג'ון מפליא בו את מכותיו. אנשים פורצים לחדר ואלקס פישר מאיים שיגיש תלונה במשטרה. הפעם עומד אד לצד בנו ומטיח בפני כולם מה שהוא חושב עליהם.
משפחת הנדרסון עוזבת את העיירה. וויל נפגש עם מלינדה על הגבעה ומתוודה על אהבתו. למקום מגיעה גם אליזבת ומתוודה כי אביה של מלינדה לא מת אלא עזב אותה ומאז היא מצפה כל יום למכתב ממנו. וויל מבטיח כי לא יעזוב את מלינדה. הוא ישלח לה מכתבים ולבסוף יחזור לעיירה.
צוות השחקנים

| שם השחקן/ית | שם הדמות | הערות |
| --- | --- | --- |
| סנדרה די | מלינדה גרנט |  |
| ג'ון סקסון | וויל הנדרסון |  |
| תרזה רייט | אליזבת גרנט |  |
| ג'יימס ויטמור | אד הנדרסון |  |
| וירג'יניה גריי | מיס רובסון | מחנכת |
| לואנה פאטן | פולי פישר | תלמידה |
| מרגרט לינדסי | דורותי הנדרסון |  |
| ג'ודי מקריי | ברוס מיצ'ל | תלמיד |
| אלן בקסטר | אלכס פישר |  |
| דורותי גרין | לורה פישר |  |
ויל קין (כדורגלן)

ויליאם דייוויד קין (באנגלית: William David Keane; נולד ב-11 בינואר 1993) הוא כדורגלן אנגלי המשחק בעמדת הקשר ההתקפי בוויגאן את'לטיק ובנבחרת אירלנד.
קריירה

קין הצטרף בילדותו לאקדמיה של מנצ'סטר יונייטד יחד עם אחיו התאום, מייקל, ולאחר שכיכב במחלקות הנוער ובקבוצת המילואים של המועדון, ב-31 בדצמבר 2011 ערך את הופעת הבכורה שלו בקבוצה הבוגרת, בהפסד 2–3 לבלקברן רוברס בפרמייר ליג. פציעה ברצועות הברך במאי 2012, במשחק הנבחרת האנגלית עד גיל 19 הותירה אותו בחוץ לכל אורך עונת 2012/2013.
ב-28 בנובמבר 2013 הושאל לוויגאן את'לטיק מהצ'מפיונשיפ, אך כבר בדצמבר שב למנצ'סטר יונייטד בשל פציעה במפשעה. לאחר שהחלים מפציעתו, ב-31 בינואר 2014 הושאל עד לתום העונה לקווינס פארק ריינג'רס, וסייע לה להעפיל לפרמייר ליג.
ב-22 בינואר 2015 הושאל לשפילד ונסדיי עד לתום העונה. ב-8 ביולי 2015 הושאל לעונה אחת לפרסטון נורת' אנד, אך מנצ'סטר יונייטד בחרה להחזיר אותו מההשאלה ב-31 בדצמבר 2015, לאחר שרשם 22 הופעות בכל המסגרות וכבש פעמיים.
ב-30 באוגוסט 2016 עזב קין את מנצ'סטר יונייטד, וחתם על חוזה לשלוש עונות בהאל סיטי מהפרמיירליג. הוא ערך את הופעת הבכורה שלו ב-10 בספטמבר 2016, במשחק נגד ברנלי. ב-6 בנובמבר 2016, במהלך משחק נגד סאות'המפטון, נפצע קין שוב ברצועות הברך, ולא שב לשחק עד ינואר 2018. הוא הבקיע את שערו הראשון עבור המועדון ב-10 באפריל 2018, שהיה השער האחרון בניצחון החוץ 5–0 על ברייטון.
ב-4 בינואר 2019 הושאל לאיפסוויץ' טאון מהצ'מפיונשיפ עד לתום העונה. בתום העונה ירד עם הקבוצה לליגה השלישית. לקראת עונת 2019/2020 תם חוזהו בהאל סיטי, והוא חתם על חוזה קבוע באיפסוויץ' טאון לעונה אחת עם אופציה לעונה נוספת. ב-18 במאי 2020, לאחר השעיית הליגות עקב התפרצות נגיף הקורונה בבריטניה, הודיעה הקבוצה כי לא תממש את האופציה להארכת החוזה.
ב-9 באוקטובר 2020 הצטרף לוויגאן את'לטיק בחוזה קצר טווח עד 9 בינואר 2021. הוא ערך את הופעת הבכורה שלו יום לאחר מכן, בהפסד 0–3 לקרו אלכסנדרה. הוא כבש את שערו הראשון עבור ויגאן ב-24 באוקטובר 2020, כשהבקיע את שער השוויון בתיקו 1-1 עם פלימות' ארגייל.
ב-15 בינואר 2021 חתם על הארכת חוזה עד לתום העונה. עד סוף העונה כבש קין 11 שערים ב-34 משחקים בכל המסגרות. ביוני 2021 חתם על חוזה חדש לשנתיים. את עונת 2021/2022 סיים כמלך השערים של הליגה, כשהוא כובש 26 שערי ליגה, מוסיף 7 בישולים ומעפיל עם הקבוצה לצ'מפיונשיפ מהמקום הראשון בטבלה.
קריירה > קריירת נבחרות

לאחר ששיחק בנבחרות הצעירות של אנגליה, קין לא קיבל זימון לנבחרת הבוגרת, ובחר לייצג את אירלנד. ב-11 בנובמבר 2021 ערך את הופעת הבכורה שלו בנבחרת אירלנד, בתיקו 0–0 עם פורטוגל במסגרת מוקדמות מונדיאל 2022.